****

**BABHTA COIMISÚNAITHE SOBALDRÁMA**

**Sprioc-am d’ iarratais sobaldráma – Déardaoin Márta 23 ag 5.30pm.**

**Ag súil le cinnidh ó TG4 – Déardaoin 27 Aibreán, 2017 ag 1pm.**

Cuirfidh TG4 fáilte roimh iarratais ar shobaldráma a léiriú i bhformáid HD le tús craolta i Meán Fómhair 2018. Is é €3.4M an íocaíocht sa bhliain atá beartaithe ag TG4 don tsobaldráma. Bheadh tréimhse chonartha ceithre bliana i gceist.

Ba cheart don chomhlacht léirithe líon na n-uaireanta an chloig de chláracha sa bhliain agus líon na n-eagrán sa tseachtain a mholadh.

Caithfidh an sobalchlár freastal ar chroí lucht féachana TG4. Suíomh Gaeltachta atá i gceist agus is trí mheán na Gaeilge a dhéanfar an léiriúchán.

Is ceart na nithe seo a leanas a shoiléiriú san iarratas:

1. Suíomh
2. Príomh-charachtair
3. Stíl scéalaíochta

Ní foláir freisin cur síos a dhéanamh san iarratas ar an bpróiseas léiriúcháin faoi na ceannteidil seo a leanas:

1. Moltaí samplacha de na scéalta a léireofar sa chéad bhliain
2. Sceideal léiriúcháin don chéad bhliain
3. Príomh fhoireann don chéad bhliain agus cur síos ar a dtaithí
4. Liosta scríbhneoirí molta don chéad bhliain
5. Príomh aisteoirí molta don chéad bhliain
6. Modh léiriúcháin - mar shampla taifeadadh il-cheamara /singil
7. Taithí an chomhlacht léiriúcháin, go háirithe taithí léiriúcháin ó thaobh drámaíochta de.

An sprioc-am d’iarratais ná Déardaoin Márta 23 ag 5.30pm.

Caithfear na hiarratais a chur isteach go leictreonach. Mura bhfuil an comhlacht cláraithe, caithfear clárú ar dtús ar an suíomh eCoimisiúin <http://update.tg4.ie/ecomm/login.php>, agus an t-iarratas a uaslódáil roimh an sprioc-am tríd an rogha, ‘Sobal 2017’, ón roghchlár anuas. Tiocfaidh admháil chugat go leictreonach go huathoibríoch. Ní ghlacfar le hiarratais tar éis an sprioc-ama agus caithfidh na comhlachtaí iad féin déanamh cinnte gur seachadadh na hiarratais. Má tá aon cheist maidir leis an bpróiseas leictreonach seachadta, cuir r-phost chuig Anna Marie Nic Dhonnacha - annamarie.nic.dhonnacha@tg4.ie

Táthar ag súil le cinnidh ó TG4 Déardaoin 27 Aibreán, 2017 ag 1pm.

Beidh feidhmeannaigh de chuid TG4 ar fáil i mí Feabhra 2017 le haghaidh cruinnithe le daoine a léiríonn suim sa mbabhta seo. Le cruinniú a shocrú, nó má ta aon cheisteanna agat maidir le haon chuid den bhabhta seo, cuir r-phost chuig Mary Ellen Ní Chualáin maryellen.ni.chualain@tg4.ie

*Glacfar le hiarratas ar an mbonn go gcomhlíonfaidh iarrthóir na hoibleagáidí reachtúla iomchuí uile.*

*Níl dualgas ar TG4 glacadh leis an iarratas is ísle praghas, ná le h-aon iarratas.*

*Beidh aon chonradh ag brath ar Theastas Glanta Cánach ó na Coimisinéirí Ioncaim.*

*Acht um Shaoráil Faisnéise: Cuirtear iarrthóirí ar an eolas gur ceadmhach eolas a sholáthraítear a nochtadh don phobal faoin Acht um Shaoráil Faisnéise. Ba chóir d’iarrthóirí aird a tharraingt ar an eolas íogaireacht (más ann) agus a rá cén chúis gur eolas íogaireacht é. Ní féidir glacadh leis nach mbeidh dualgas ar TG4 eolas a eisiúint, fiú más dóigh leis an iarrthóir gur eolas íogaireacht é agus go bhfuil sin curtha in iúl do TG4 aige.*

*Ní ann d’aon chineál ceangail – conartha nó aon chineál eile – go dtí go mbeidh conradh foirmiúil scríofa forghníofa ag nó thar ceann TG4.*